Glibovac

**Glibovac** je prigradsko naselje u Srbiji u opštini Smederevska Palanka u Podunavskom okrugu. Prema popisu iz 2002. bilo je 2269 stanovnika (prema popisu iz 1991. bilo je 2405 stanovnika).

## Historija

Glibovac se nalazi zapadno od Palanke. Glibovac je starije naselje. Idući Bulinoj Vodi, na putu za Palanku, postojala je nekada, kako veli predanje, neka stara crkva i groblje. To mesto se zvalo Staro selo.

U aračkim spiskovima (poreski spisak) zabeleženo je ovo naselje : 1818. g. ono je imalo 52 a 1822. g. 47 kuća. Godine 1846. selo je imalo 86 kuća, a po popisu iz 1921. g. u selu je bilo 293 kuće sa 1842 stanovnika. 
Ranije se selo zvalo Salevac, a današnje mu je ime dao Hasan-paša. Ime Salevac ostalo je samo za jedan deo seoskog atara, u uglu, kiji čine Lug i Kubršnica. Priča se da je jednom prilikom Hasan-paša pošao iz Palanke za Salevac, pa se zaglibio u blato i vrati se natrag; ljut zbog ovoga naredi da se selo ubuduće zove Glibovac.

„Kolac je u selu udario“ predak Kozlića, Teodor Aleksić, koji je sa braćom Simom i Aleksom došao od Kosova. Kozlići danas imaju razna prezimena i jedan njihov ogranak, Đurđevići, potomci su Deli-Marka, zeta Stanoje Glavaša. U isto vreme kada i Kozlići, došli su od Kosova i preci Dabića (koji danas imaju razna prezimena).

Glibovac je poznat po Stanoje Glavaš koji se rodio u Azanjskom zaseoku koji danas pripada Glibovcu. Njegov otac Dimitrije došao je iz okoline Debra najpre u okolinu Kruševca, gde je probavio nekoliko godina. Kako su mu tu pomrla deca, krene dalje i dođe u današnji Glibovac. U Glibovcu mu se rode sinovi Stanoje i Đoka i kći Stana. Od Stanoja u selu danas nema potomaka, a od Đoke su današnji Đokići. Ostale su porodice došle iz raznih krajeva, Dinarskih, kosovsko-metohijskog, vardarsko-moravskih krajeva, timočko-brančevskih krajeva, i iz „preka“ (Vojvodine)
Crkva je podignuta 1903. g. a 1908. g. je podignuta škola. (podaci krajem 1921. godine).

## Demografija
U naselju Glibovac živi 1829 punoletnih stanovnika, a prosečna starost stanovništva iznosi 40,7 godina (40,0 kod muškaraca i 41,4 kod žena). U naselju ima 639 domaćinstava, a prosečan broj članova po domaćinstvu je 3,55.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Korišćena Literatura:
* Korišćena Literatura:
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.).

Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Doseljenici čime se bavili meštani

* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)